Απόφαση του Γενικού Δικαστηρίου της 23ης Νοεμβρίου 2022 — CWS Powder Coatings κ.λπ. κατά Επιτροπής

(Συνεκδικασθείσες υποθέσεις T-279/20 και T-288/20 και υπόθεση T-283/20) (1)

(Περιβάλλον και προστασία της ανθρώπινης υγείας - Κανονισμός (ΕE) 1272/2008 - Ταξινόμηση, επισήμανση και συσκευασία ουσιών και μειγμάτων - Κατ’ εξουσιοδότηση κανονισμός (ΕE) 2020/217 - Ταξινόμηση του διοξειδίου του τιτανίου υπό μορφή σκόνης που περιέχει τουλάχιστον 1 % σωματίδια με διάμετρο ίση ή μικρότερη των 10 μm - Κριτήρια ταξινόμησης μιας ουσίας ως καρκινογόνου - Αξιοπιστία και αποδοχή των μελετών - Ουσία που έχει την εγγενή ικανότητα να προκαλεί καρκίνο - Υπολογισμός της επιβάρυνσης των πνευμόνων σε σωματίδια - Πρόδηλα σφάλματα εκτιμήσεως)

(2023/C 24/47)

Γλώσσες διαδικασίας: η γερμανική και η αγγλική

Διάδικοι

Προσφεύγουσα-ενάγουσα στην υπόθεση T-279/20: CWS Powder Coatings GmbH (Düren, Γερμανία) (εκπρόσωποι: R. van der Hout, C. Wagner και V. Lemonnier, δικηγόροι)

Προσφεύγουσες-ενάγουσες στην υπόθεση T-283/20: Billions Europe Ltd (Stockton-on-Tees, Ηνωμένο Βασίλειο) και 7 ακόμα προσφεύγουσες-ενάγουσες των οποίων τα ονόματα παρατίθενται στο παράρτημα της αποφάσεως (εκπρόσωποι: J.-P. Montfort, T. Delille και P. Chopova-Leprêtre, δικηγόροι)

Προσφεύγουσες-ενάγουσες στην υπόθεση T-288/20: Brillux GmbH & Co. KG (Münster, Γερμανία), Daw SE (Ober-Ramstadt, Γερμανία) (εκπρόσωποι: R. van der Hout, C. Wagner και V. Lemonnier, δικηγόροι)

Καθής-εναγομένη: Ευρωπαϊκή Επιτροπή (εκπρόσωποι στις συνεκδικασθείσες υποθέσεις T-279/20 και T-288/20: S. Delaude, R. Lindenthal και M. Noll-Ehlers, και στην υπόθεση T-283/20: A. Dawes, S. Delaude και R. Lindenthal)

Παρεμβαίνοντες υπέρ των προσφευγουσών-εναγουσών στην υπόθεση T-279/20: Billions Europe Ltd (Stockton-on-Tees) και 7 ακόμα παρεμβαίνοντες των οποίων τα ονόματα παρατίθενται στο παράρτημα της αποφάσεως (εκπρόσωποι: J.-P. Montfort, T. Delille και P. Chopova-Leprêtre, δικηγόροι), Ettengruber GmbH Abbruch und Tiefbau (Νταχάου, Γερμανία), Ettengruber GmbH Recycling und Verwertung (Dachau) (εκπρόσωποι: R. van der Hout, C. Wagner και V. Lemonnier, δικηγόροι), TIGER Coatings GmbH & Co. KG (Wels, Αυστρία) (εκπρόσωποι: R. van der Hout, C. Wagner και V. Lemonnier, δικηγόροι)

Παρεμβαίνοντες υπέρ των προσφευγουσών-εναγουσών στην υπόθεση T-283/20: Ευρωπαϊκό Συμβούλιο Βιομηχανίας Χημικών Προϊόντων — Ευρωπαϊκό Συμβούλιο Χημικής Βιομηχανίας (Cefic) (Βρυξέλλες, Βέλγιο) (εκπρόσωποι: D. Abrahams, Z. Romata και H. Widemann, δικηγόροι), Ευρωπαϊκό Συμβούλιο βιομηχανιών βαφών, μελάνης τυπογραφείου και καλλιτεχνικών χρωμάτων (CEPE) (Βρυξέλλες), British Coatings Federation Ltd (BCF) (Coventry, Ηνωμένο Βασίλειο), American Coatings Association, Inc. (ACA) (Ουάσινγκτον, Ηνωμένες Πολιτείες) (εκπρόσωποι: D. Waelbroeck και I. Antypas, δικηγόροι), Mytilineos SA (Μαρούσι, Ελλάδα), Δελφοί-Δίστομον Ανώνυμος Μεταλλευτική Εταιρεία (Μαρούσι) (εκπρόσωποι: J.-P. Montfort, T. Delille και P. Chopova-Leprêtre, δικηγόροι)

Παρεμβαίνοντες υπέρ των προσφευγουσών-εναγουσών στην υπόθεση T-288/20: Billions Europe Ltd (Stockton-on-Tees) και 7 ακόμα παρεμβαίνοντες των οποίων τα ονόματα παρατίθενται στο παράρτημα της αποφάσεως (εκπρόσωποι: J.-P. Montfort, T. Delille και P. Chopova-Leprêtre, δικηγόροι), Sto SE & Co. KGaA (Stühlingen, Γερμανία) (εκπρόσωποι: R. van der Hout, C. Wagner και V. Lemonnier, δικηγόροι), Rembrandtin Coatings GmbH (Βιέννη, Αυστρία) (εκπρόσωποι: R. van der Hout, C. Wagner και V. Lemonnier, δικηγόροι)

Παρεμβαίνοντες υπέρ της καθής στις συνεκδικασθείσες υποθέσεις T-279/20 και T-288/20 και στην υπόθεση T-283/20: Βασίλειο της Δανίας (εκπρόσωπος: M. Søndahl Wolff), Γαλλική Δημοκρατία (εκπρόσωποι στις συνεκδικασθείσες υποθέσεις T-279/20 και T-288/20: T. Stéhelin, W. Zemamta, G. Bain και J.-L. Carré, και στην υπόθεση T-283/20: E. de Moustier και M. Zemamta), Βασίλειο των Κάτω Χωρών (εκπρόσωποι στην υπόθεση T-279/20: M. Bulterman και C. Schillemans, στην υπόθεση T-283/20: M. Bulterman και J. Langer, και στην υπόθεση T-288/20: M. Bulterman, M. Langer και C. Schillemans), Βασίλειο της Σουηδίας (εκπρόσωποι στις συνεκδικασθείσες υποθέσεις T-279/20 και T-288/20: C. Meyer Seitz, και στην υπόθεση T-283/20: O. Simonsson, C. Meyer-Seitz, A. Runeskjöld, M. Salborn Hodgson, H. Shev, H. Eklinder και R. Shahsavan Eriksson), Ευρωπαϊκός Οργανισμός Χημικών Προϊόντων (εκπρόσωποι: A. Hautamäki και J.-P. Trnka)

Παρεμβαίνουσα υπέρ της καθής στην υπόθεση T-283/20: Δημοκρατία της Σλοβενίας (εκπρόσωπος: V. Klemenc)

Παρεμβαίνοντα υπέρ της καθής στις συνεκδικασθείσες υποθέσεις T-279/20 και T-288/20: Ευρωπαϊκό Κοινοβούλιο (εκπρόσωποι: C. Ionescu Dima, W. Kuzmienko και B. Schäfer), Συμβούλιο της Ευρωπαϊκής Ένωσης (εκπρόσωποι: A.-L. Meyer και T. Haas)

Αντικείμενο

Προσφυγές-αγωγές δυνάμει του άρθρου 263 ΣΛΕΕ, με τις οποίες οι προσφεύγουσες-ενάγουσες ζητούν την ακύρωση του κατ’ εξουσιοδότηση κανονισμού (ΕE) 2020/217 της Επιτροπής, της 4ης Οκτωβρίου 2019, για την τροποποίηση, με σκοπό την προσαρμογή στην τεχνική και επιστημονική πρόοδο, του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου για την ταξινόμηση, την επισήμανση και τη συσκευασία των ουσιών και των μειγμάτων και για τη διόρθωση του εν λόγω κανονισμού (ΕΕ 2020, L 44, σ. 1), όσον αφορά την εναρμονισμένη ταξινόμηση και επισήμανση του διοξειδίου του τιτανίου υπό μορφή σκόνης που περιέχει τουλάχιστον 1 % σωματίδια με διάμετρο ίση ή μικρότερη των 10 μm.

Διατακτικό

Το Γενικό Δικαστήριο αποφασίζει:

1) Συνεκδικάζει τις υποθέσεις T-279/20 και T-288/20, καθώς και την υπόθεση T-283/20, προς έκδοση κοινής αποφάσεως.

2) Ακυρώνει τον κατ’ εξουσιοδότηση κανονισμό (ΕE) 2020/217 της Επιτροπής, της 4ης Οκτωβρίου 2019, για την τροποποίηση, με σκοπό την προσαρμογή στην τεχνική και επιστημονική πρόοδο, του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου για την ταξινόμηση, την επισήμανση και τη συσκευασία των ουσιών και των μειγμάτων και για τη διόρθωση του εν λόγω κανονισμού (ΕΕ 2020, L 44, σ. 1), όσον αφορά την εναρμονισμένη ταξινόμηση και επισήμανση του διοξειδίου του τιτανίου υπό μορφή σκόνης που περιέχει τουλάχιστον 1 % σωματίδια με διάμετρο ίση ή μικρότερη των 10 μm.

3) Η Ευρωπαϊκή Επιτροπή φέρει, πέραν των δικαστικών εξόδων της, τα δικαστικά έξοδα στα οποία υποβλήθηκαν, στην υπόθεση T-279/20, η CWS Powder Coatings GmbH, η Billions Europe Ltd καθώς και οι λοιποί παρεμβαίνοντες τα ονόματα των οποίων παρατίθενται στο παράρτημα, η Ettengruber GmbH Abbruch und Tiefbau, η Ettengruber GmbH Recycling und Verwertung και η TIGER Coatings GmbH & Co. KG, στην υπόθεση T-283/20, η Billions Europe καθώς και οι λοιποί παρεμβαίνοντες τα ονόματα των οποίων παρατίθενται στο παράρτημα, το Ευρωπαϊκό Συμβούλιο Χημικών Βιομηχανιών — το Ευρωπαϊκό Συμβούλιο Χημικής Βιομηχανίας (Cefic), το Ευρωπαϊκό Συμβούλιο βιομηχανιών βαφών, μελάνης τυπογραφείου και καλλιτεχνικών χρωμάτων (CEPE), η British Coatings Federation Ltd (BCF), η American Coatings Association, Inc. (ACA), η Mytilineos SA και Δελφοί-Δίστομον Ανώνυμος Μεταλλευτική Εταιρεία, και στην υπόθεση T-288/20, η Brillux GmbH & Co. KG, η Daw SE, η Billions Europe και οι λοιποί παρεμβαίνοντες τα ονόματα των οποίων παρατίθενται στο παράρτημα, η Sto SE & Co. KGaA και η Rembrandtin Coatings GmbHm.

4) Το Βασίλειο της Δανίας, η Γαλλική Δημοκρατία, το Βασίλειο των Κάτω Χωρών, το Βασίλειο της Σουηδίας, η Δημοκρατία της Σλοβενίας, το Ευρωπαϊκό Κοινοβούλιο, το Συμβούλιο της Ευρωπαϊκής Ένωσης και ο Ευρωπαϊκός Οργανισμός Χημικών Προϊόντων (ECHA) φέρουν έκαστος τα δικαστικά έξοδά του.

(1) EE C 222 της 6.7.2020.